अनुज शर्मा अउ लिप्सा मिश्रा अभिनीत छत्तीसगढ़ी फिलिम ‘मार डारे मया म’ के गाना के शूटिंग फेर शुरू
सिनेमा। कोराना काल म अटके-फटके फिलिम मनके अब दिन बहुरना शुरू होगे हावय। जानबा होवय के गजेन्द्र श्रीवास्तव प्रोडक्शन के बैनर अउ मनीष मानिकपुरी के निर्देशन म बनत छत्तीसगढ़ी फिलिम ‘मार डारे मया म’ के ड्रामा ह तो पूरा होगे रिहिसे फेर गाना के काम अधुरा रिहिसे जेन अब फेर ले शुरू होगे हावय। मिले आरो के मुताबिक अनुज शर्मा के संग उडि़सा के अभिनेत्री लिप्सा मिश्रा ह छॉलीवुड के बड़का कोरियोग्राफर निशांत उपाध्याय के निर्देशन म प्रदेश के खूबसूरत लोकेशन म शूटिंग करत हावय।
छॉलीवुड के सुपरस्टार पद्मश्री अनुज शर्मा ह ये बात के आरो देवत सोशल मीडिया म फोटो शेयर करे हावय। जेन म ओमन लिप्सा के संग निशांत के निर्देशन म नृत्य कर दिखत हाबे। अनुज संग फिलिम के शूटिंग देखे खातिर ओकर परिवार के सदस्य म मां, पत्नी अउ दूनो बेटी मन तको पहुंचे हावय।
ये फिलिम म अनुज शर्मा अउ लिप्सा मिश्रा के अलावा क्रांति दीक्षित, पुष्पेन्द्र सिंह, अंजली सिंह, प्रदीप शर्मा, गिरवर दास मानिकपुरी, अंशु दास मानिकपुरी अउ निशांत उपाध्याय के तको दमदार भूमिका म हावय। फिलिम एक पारिवारिक कहानी म बनत हाबे जेला लिखे हाबे छत्तीसगढ़ के प्रसिद्ध लेखक गिरवर दास मानिकपुरी ह अउ संगीतकार हावय सुनील सोनी।
- फिल्म - मार डारे मया म
- प्रोडक्शन- गजेन्द्र श्रीवास्तव प्रोडक्शन
- निर्देशक- मनीष मानिकपुरी
- संवाद- गिरवर दास मानिकपुरी
- गीत- नवलदास मानिकपुरी
- संगीत- सुनील सोनी
- छायांकन- सिद्धार्थ सिंह
- कलाकार- अनुज शर्मा, लिप्सा मिश्रा, क्रांति दीक्षित, पुष्पेन्द्र सिहं, अंजलि सिंह, प्रदीप शर्मा, गिरवर दास मानिकपुरी, अंशु दास मानिकपुरी, निशांत उपाध्याय आदि।
bho_Deva bho_Deva hne_Deva bho_Deva hne_Deva mai_Deva bho_Deva awa_Deva awa_Deva mai_Deva bho_Deva bho_Deva